แบงก์แข่งดุกดส่วนต่างลด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — ฟิทช์ เรทติ้งส์ คาดสินเชื่อธนาคารพาณิชย์ปีนี้โต 57% แต่รายได้ดอกเบี้ยสุทธิลดลง 1020 สตางค์
นายวินเซนต์ มิลตัน กรรมการผู้จัดการใหญ่ บริษัท ฟิทช์ เรทติ้งส์ ประเทศไทย เปิดเผยว่า แนวโน้มการปล่อยสินเชื่อของธุรกิจธนาคารพาณิชย์ไทยในปีนี้ เชื่อว่าจะสามารถเติบโตได้ที่ 57% เป็นการขยายตัวต่อเนื่องจากปีที่ผ่านมา ซึ่งเติบโตที่ 6% ภายใต้ปัจจัยการเติบโตทางเศรษฐกิจที่ 4.3% 
อย่างไรก็ตาม ฟิทช์เชื่อว่าส่วนต่างอัตราดอกเบี้ยรับกับดอกเบี้ยจ่ายหรือสเปด จะมีอัตราที่หดตัวลดลงประมาณ 1020 สตางค์ จากปีที่ผ่านมา ซึ่งอยู่ที่ 3.5% เพราะมีการแข่งขันทางธุรกิจ 
นายวินเซนต์ กล่าวว่า แม้ว่าสเปดในการปล่อยสินเชื่อของธนาคารพาณิชย์ไทยจะลดลงจากแรงกดดันด้านการแข่งขัน แต่เชื่อว่าวงเงินในการปล่อยสินเชื่อที่เพิ่มขึ้นมาในอัตราดังกล่าวจะทำให้ธนาคารพาณิชย์สามารถทำกำไร เพื่อชดเชยต้นทุนที่สูงขึ้นได้ 
สำหรับอัตราหนี้ที่ไม่ก่อให้เกิดรายได้ (เอ็นพีแอล) โดยรวมนั้น คาดว่าจะมีการปรับตัวลดลงจากการเร่งปรับโครงสร้างหนี้และสภาพเศรษฐกิจที่ดีขึ้น
นายวินเซนต์ กล่าวว่า การกันสำรองเงินของธนาคารพาณิชย์ไทยในปีนี้มีแนวโน้มลดลง ซึ่งเป็นผลมาจากการมีผลกำไรที่สูงขึ้นและการฟื้นตัวทางเศรษฐกิจ 
นอกจากนี้ พบว่าธนาคารพาณิชย์ไทยมีเงินทุนและเงินทุนสำรองอยู่ในเกณฑ์ที่ดี จึงคาดว่าสามารถรับมือกับสภาวะเศรษฐกิจโลกและในประเทศที่ผันผวนได้ดี